Na osnovu člana 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Službeni list Crne Gore", br. 41/18), Ministarstvo saobraćaja i pomorstva, upućuje

**JAVNI POZIV**

organima, organizacijama, udruženjima i pojedincima (u daljem tekstu: zainteresovana javnost) da se uključe u početnu fazu pripreme Predloga zakona o izmjenama i dopunama Zakona o sigurnosti pomorske plovidbe i dostave svoje inicijative, predloge, sugestije i komentare u pisanom i elektronskom obliku Ministarstvu saobraćaja i pomorstva na adresu: Podgorica, Rimski trg 46, ili na e-mail: snezana.djurkovic@msp.gov.me.

Programom rada Vlade Crne Gore za 2019. godinu, za IV kvartal 2019. godine, predviđeno je utvrđivanje Predloga zakona o izmjenama i dopunama Zakona o sigurnosti pomorske plovidbe, radi daljeg usklađivanja sa konvencijama Međunarodne pomorske organizacije koje je Crna Gora obavezna da prenese u nacionalno zakonodavstvo. Takođe, Crna Gora kao potpisnica Sporazuma o Pariškom memorandumu ima obavezu pune implementacije odredbi inspekcijskog nadzora na način kako je to i predviđeno samim Sporazumom, što će se ovim zakonom urediti.

Konsultacije zainteresovane javnosti u početnoj fazi pripreme Predloga zakona o izmjenama i dopunama Zakona o sigurnosti pomorske plovidbe trajaće 15 dana od dana objavljivanja ovog poziva.

Konsultacijama se obezbjeđuje informisanje najšire javnosti o planiranim aktivnostima na pripremi zakona.

Ministarstvo saobraćaja i pomorstva će sve prispjele inicijative, prijedloge, sugestije i komentare razmotriti i uzeti u obzir prilikom sačinjavanja Predloga zakona o izmjenama i dopunama Zakona o sigurnosti pomorske plovidbe.

Lice zaduženo za koordinaciju konsultovanja zainteresovane javnosti:

Snežana Đurković, samostalni savjetnik I u Direktoratu za pomorski saobraćaj

e-mail: snezana.djurkovic@msp.gov.me.